钦定古今图书集成/明伦汇编/氏族典/第537卷 > 石衍之
## 钦定古今图书集成/明伦汇编/氏族典/第537卷 > 石衍之

按《万姓统谱》：“衍之，字克美。幼聪颖，日读书千馀言不
忘。年十二，能属文。登庆历进士，调怀仁县尉。时其父
通判保州，死于难，而贼以窘降，诏原之。公徒跣诣阙
乞诛贼，书五上，不报。公追慕毁瘠，终丧，调弋阳、清流
二县。元丰间，以大理寺丞致仕，迁奉议郎，赐五品服，
三迁至右散郎。卒年七十三。”